Document ID: 32004D0225

32004D0225
L 068/34
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 2 март 2004 година
относно защитните мерки относно някои живи животни и животински продукти, произхождащи или идващи от Албания
(нотифицирано под номер C(2004) 618)
(текст от значение за ЕИП)
(2004/225/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/496/ЕИО на Съвета от 15 юли 1991 г. за установяване на принципите относно организацията на ветеринарните проверки на животни, въведени в Общността от трети страни, и за изменение на Директиви 89/662/ЕИО, 90/425/ЕИО и 90/675/ЕИО (1), и по-специално член 18, параграф 1 от нея,
като взе предвид Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (2), и по-специално член 22, параграф 1 от нея,
като има предвид, че:
(1)
Решение 94/621/ЕО на Комисията от 20 септември 1994 г. относно някои мерки във връзка с рибните продукти и двучерупчестите мекотели, които произхождат или идват от Албания (3), бе изменено няколко пъти (4) и по съществен начин. Уместно е за по-голяма яснота и рационалност да се пристъпи към кодифициране на въпросното решение.
(2)
В Албания бяха констатирани случаи на холера.
(3)
Наличието на холера в Албания може да представлява сериозна опасност за общественото здраве.
(4)
При отсъствие на здравни гаранции от страна на албанските власти е необходимо да се забрани вносът на двучерупчести мекотели, морски бодлокожи, семейство ципести и коремоноги под каквато и да е форма, както и живи риби и миди, пренасяни във вода, произхождащи или идващи от Албания.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Държавите-членки забраняват вноса на двучерупчести мекотели, на морски бодлокожи, ципести и морски коремоноги под каквато и да е форма, както и на живи риби или раци, пренасяни във вода, произхождащи или идващи от Албания.
Член 2
Решение 94/621/ЕО се отменя.
Позоваванията на отмененото решение се считат за позовавания на настоящото решение и следва да се тълкуват в съответствие с таблицата на съответствието, посочена в приложение II.
Член 3
Адресати на настоящото решение са държавите-членки.
Съставено в Брюксел на 2 март 2004 година.

Labels: 3
0
18
6